रामकृष्ण पिल्लई
स्वदेशाभिमानी के० रामकृष्ण पिल्लै (1878-1916) भारत के एक राष्ट्रवादी लेखक, पत्रकार, संपादक, तथा राजनीतिक कार्यकर्ता थे। उन्होंने 'स्वदेशाभिमानी' नामक एक समाचार पत्र का सम्पादन किया जो अंग्रेजी शासन के विरुद्ध एक शक्तिशाली हथियार बन गया था। इसके साथ ही यह अखबार त्रावणकोर राज्य में सामाजिक परिवर्तन के लिए एक उपकरण बन गया। स्वतंत्रता आंदोलन से प्रेरित होने के कारण अखबार को जब्त कर लिया गया। 1910 में रामकृष्ण पिल्लई को त्रावणकोर से गिरफ्तार करके निर्वासित कर दिया गया था। व्रतं, तत्र प्रथार्थनम् और कार्ल मार्क्स उनकी सबसे प्रसिद्ध मलयालम रचनाएँ हैं।